section_heading: Povijest
paragraph_text: Godine 1657. Du Parquet prodaje otok grofu De Cerillacu. On ostavlja tamo guvernera, zbog čije su se okrutnosti naseljenici pobunili i ubili ga. De Cerillac prodaje Grenadu francuskoj zapadnoindijskoj kompaniji, a nakon desetak godina zbog njenog bankrota pripast će Kraljevini Francuskoj. Godine 1700. popis stanovništva bilježi 258 bijelaca, 53 slobodna crnca i 525 robova. No, 1753. su zabilježena 1 263 bijelca, 173 slobodna crnca i 11 991 rob. Robovi su radili na plantažama uzgajajući šećernu trsku, kavu, kakao, banane, krumpir, jam, kasavu te ostalo voće i povrće.